stanford-oval/wikipedia huggingface dataset:
Jan Klabbers

Johannes Antonius Maria (Jan) Klabbers (s. 13. elokuuta 1963 Heumen, Alankomaat) on hollantilainen kansainvälisen oikeuden professori ja Suomen Akatemian rahoittaman Globaalin hallinnan tutkimuksen huippuyksikön johtaja Helsingin yliopiston oikeustieteellisessä tiedekunnassa. Hän on myös Erik Castrén -instituutin varajohtaja. Hän on aiemmin työskennellyt useissa eri tehtävissä Amsterdamin yliopistossa, josta hän on myös väitellyt tohtoriksi. Hänet valittiin marraskuussa 2012 Suomen Akatemian uuteen Martti Ahtisaari -akatemiaprofessorin virkaan 2013 alkavalle viisivuotiskaudelle.
Klabbersia pidetään yhtenä maailman johtavista asiantuntijoista niin kansainvälisen sopimusoikeuden kuin kansainvälisten organisaatioiden oikeuden alalla. Hän on julkaissut aiheista useita kirjoja ja artikkeleita, joista merkittävimpiä ovat muun muassa The Concept of Treaty in International Law (1996), Treaty Conflict and the European Union (2008), An Introduction to International Institutional Law (2nd ed. 2009), ja International Law (2013). Viime aikoina hän on työssään pyrkinyt löytämään uusia lähestymistapoja kansainvälisen oikeuden tutkimukseen yhdistämällä siihen hyve-etiikan tutkimusta[lähde? ].
Klabbers on viime vuosina toiminut myös vierailevana professorina/tutkijana lukuisissa yliopistoissa ja instituuteissa. Näihin kuuluu muun muassa Hofstra University School of Law (2007), Graduate Institute of International and Development Studies, Geneve (2008, 2013), Straus Institute for the Advanced Study of Law and Justice, New York University Law School (2009–2010) ja University of Paris Panthéon-Assas (Paris II; 2011). Hän on myös saanut palkintoja opetustaidoistaan.
Titaanien sota (manga)

| Titaanien sota |
| --- | --- |

Genre: fantasia, tragedia, dystopia, toiminta 
Manga
Tekijä: Hajime Isayama
Julkaisija:  Kōdansha  Sangatsu Manga
Sarjajulkaisulehti:  Bessatsu Shōnen Magazine
Ensimmäinen painatus: 9. syyskuuta 2009 – 9. huhtikuuta 2021
Kirjojen lukumäärä: 34 
TV-anime
Ohjaaja: Tetsurō Araki (kaudet 1-3)  Masashi Koizuka (kaudet 2-3) Yūichirō Hayashi (kausi 4)
Studio: Wit Studio (kaudet 1-3) Production I.G MAPPA (kausi 4)
Lähetyskanavat: MBS TV (jaksot 1-37) NHK General TV (jaksot 38-75)
Alkuperäinen lähetyskierros: 6. huhtikuuta 2013 –
Jaksojen määrä: 88 + 8 OVA 
Titaanien sota (jap. 進撃の巨人, Shingeki no kyojin, engl. Attack on Titan) on japanilainen mangasarja, jonka on käsikirjoittanut ja piirtänyt Hajime Isayama. Tarina sijoittuu fantasiamaailmaan, jossa ihmisiä syövät titaanit ovat ajaneet ihmiskunnan sukupuuton partaalle ja jäljellä olevat ihmiset asuvat muurien suojissa. Tarina keskittyy kolmeen nuoreen, jotka liittyvät titaaneja vastaan taistelevaan armeijaan titaanien hyökättyä heidän kotikaupunkiinsa. Sarjan pohjalta on tehty myös samanniminen animesarja ja näytelmäelokuva.
Sarjakuvaa julkaistiin Kōdanshan Bessatsu Shōnen Magazinessa vuoden 2009 syyskuusta lähtien, kunnes se vuoden 2021 huhtikuussa päättyi. Sarjakuvasta koostettuja pokkareita ilmestyi kaiken kaikkiaan 34 kappaletta. Suomeksi sarjakuvaa on julkaissut Sangatsu Manga vuodesta 2015. Titaanien sodan maailmaan sijoittuvat myös spin-off-sarjakuvat Shingeki! Kyojinchūgakkō ja Kui naki sentaku sekä Before the Fall ja Kakuzetsutoshi no joō -romaanit, joista ensimmäisestä on tehty myös sarjakuvaversio.
Tarina

Tarina sijoittuu fantasiamaailmaan, jossa ihmiset asuvat muurien suojissa titaanien vallattua maailman. Titaanit ilmestyivät 100 vuotta sitten, eivätkä ihmiset tiedä mistä ne ovat tulleet. Moni muurien suojassa elänyt ihminen ei ole koskaan edes nähnyt elävää titaania. Eräänä päivänä ulommalle muurille kuitenkin ilmestyy 60-metrinen kolossaalititaani ja pienempi haarniskatitaani, jotka murtavat muurin. Päähenkilö Eren Yeager näkee titaanin syövän äitinsä. Eren ja hänen ystävänsä Mikasa ja Armin pelastuvat ja liittyvät armeijaan päästäkseen taistelemaan titaaneja vastaan. Eren ystävineen päätyy lopulta erikoisjoukkoihin, joita johtaa kapteeni Levi Ackerman. Armeijan komentajana toimii Erwin Smith, joka haluaa palavasti selvittää, mitä titaanit ovat ja mistä ne ovat tulleet. Kun paljastuu, että Eren on ihminen, joka pystyy muuttumaan titaaniksi, alkavat titaanien mysteerit vähitellen avautua.
Manga

Titaanien sota ilmestyi Kōdanshan Bessatsu shōnen magazinessa syyskuusta 2009. Alun perin sarjasta piti tulla 20 pokkarin pituinen, mutta lopulta pokkareita tulikin 34. Titaanien sodan spin-off-mangasarjoista kaksi on julkaistu suomeksi: Kui naki sentaku nimellä Titaanien sota: Levin tarina ja Attack on Titan: Lost Girls nimellä Titaanien sota: Lost Girls. Levin tarina kertoo Levin ja Erwinin kohtaamisesta ennen sarjan tapahtumien alkua. Sen on käsikirjoittanut Gun Snark ja piirtänyt Hikaru Suruga. Lost Girls kertoo tarinoita Mikasasta ja Anniesta. Se on manga-adaptaatio Hiroshi Sekon light novel -sarjasta ja sen on piirtänyt ja käsikirjoittanut Ryoosuke Fuji.
Anime

Titaanien sodasta on tehty myös mangaan perustuva samanniminen animesarja. Telesiviosarjassa on neljä tuotantokautta. Menestynyttä sarjaa pidetään yhtenä maailman suosituimmista, ja se onkin voittanut lukuisia eri palkintoja.
Animen IMDb-arvostelu on 9,0 ja Rotten Tomatoes -arvosana 95 %.
Aiheesta muualla

Kuvia tai muita tiedostoja aiheesta Titaanien sota Wikimedia Commonsissa
Attack on Titan -manga AnimeNewsNetwork.comissa
Jessica Aguilera

Jessica Carolina Aguilera Aguilera (s. 26. kesäkuuta 1985 Somoto) on nicaragualainen yleisurheilija, joka kilpailee pikajuoksussa ja 400 metrin aitajuoksussa.
Aguilera osallistui MM-kisoihin ensimmäistä kertaa Helsingissä 2005, jossa hän putosi 400 metrin aitajuoksussa alkuerissä juostuaan ajan 1.04,43. Hän kilpaili Pekingin olympialaisissa 2008 100 metrillä, mutta putosi jälleen ensimmäisellä kierroksella. Daegun MM-kisoissa 2011 hän karsiutui 400 metrin aitojen alkuerissä juostuaan ajan 1.02,78.
Ennätykset

Lähde: IAAF
100 m: 13,15 s (2008)
400 m aidat: 1.02,74 (2006)
Jakomäen kirjasto

| Jakomäen kirjasto |
| --- | --- |

Sijainti:  Jakomäenpolku 3, 00770 Helsinki
Koordinaatit:  60.26051°N, 25.07629°E
Tyyppi:  Helsingin kaupunginkirjaston toimipiste
Perustettu:  1981
Kotisivut
Jakomäen kirjasto on Helsingin pohjoisosassa, Suurmetsän kaupunginosan Jakomäen osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Jakomäen kirjasto on perustettu vuonna 1981. Kirjaston avajaisissa 29.3.1981 konsertoi rockyhtye Kauko Röyhkä & Narttu. Tapahtumassa olivat myös tavattavissa kirjailijat Arja Tiainen ja Arto Melleri.
Tiloja on kunnostettu esimerkiksi vuosina 2007 ja 2014.
Aiheesta muualla

Teija Loponen: Taidekaupunki Jakomäkeen  28.12.2019. Koillis-Helsingin lähitieto, lahitieto.fi. Viitattu 17.6.2021.
Teija Loponen: Jakomäen kirjastoon pääsee omatoimisesti iltamyöhällä  16.3.2016. Koillis-Helsingin lähitieto, lahitieto.fi. Viitattu 17.6.2021.
Jani Komulainen (pesäpalloilija, 1975)

Jani Komulainen (s. 30. elokuuta 1975 Sotkamo) on suomalainen pesäpalloilija. Komulainen edusti urallaan Superpesiksessä Sotkamon Jymyä ja Siilinjärven Pesistä. Sotkamon Jymyssä pelatessaan Komulainen saavutti kaksi SM-kultaa kaudella 1995 js kaudella 1996. Komulainen pelasi urallaan 72 Superpesiksen runkosarjan ottelua. Näissä hän löi 25 tavallista juoksua, toi 20 juoksua ja keräsi 185 kärkilyöntiä. Komulainen pelasi urallaan 20 Superpesiksen ylemmän loppusarjan ottelua. Näissä hän löi kuusi tavallista juoksua, toi kuusi juoksua ja keräsi 63 kärkilyöntiä. Komulainen pelasi urallaan kolme Superpesiksen alemman loppusarjan ottelua. Näissä hän löi yhden tavallisen juoksun, toi seitsemän juoksua ja keräsi 14 kärkilyöntiä.
Jerrika Hinton

| Jerrika Hinton |
| --- | --- |

Henkilötiedot
Koko nimi:  Jerrika Delayne Hinton
Syntynyt: 21. syyskuuta 1981 (ikä 43)  Dallas, Texas
Ammatti:  näyttelijä
Näyttelijä
Aktiivisena:  2006–
Merkittävät roolit:  Stephanie Edwards (Greyn anatomia)
Aiheesta muualla
jerrikahinton.com
IMDb 
Jerrika Delayne Hinton (s. 21. syyskuuta 1981 Dallas, Texas) on yhdysvaltalainen näyttelijä. Hänet tunnetaan parhaiten roolistaan televisiosarjassa Greyn anatomia, jossa hän on näytellyt yhdeksännestä kolmanteentoista tuotantokauteen asti.
Hinton on näytellyt myös useissa pienemmissä rooleissa eri televisiosarjoissa ja elokuvatuotannoissa.
Aiheesta muualla

Jerrika Hinton Internet Movie Databasessa. (englanniksi)
Jalmari Elia

Jalmari Elia (5. toukokuuta 1893 Karkku – 7. marraskuuta 1949) oli suomalainen taidemaalari ja kuvanveistäjä. Hän oli erikoistunut muotokuvamaalaukseen.
Maalauksia

Maalaistalo talvella, öljymaalaus. 1924
Pihapiiri, öljymaalaus. 1931
Jacoba (Hainaut’n kreivitär)

Muotokuva noin vuodelta 1600.
Jacoba (25. heinäkuuta 1401 Le Quesnoy – 9. lokakuuta 1436 Teylingen) oli Wittelsbach-sukuinen Baijeri-Straubingin herttuatar sekä Hollannin, Zeelandin ja Hainaut’n kreivitär. Hän oli Baijerin herttuaparin Vilhelm II:n ja Margareetan ainoa tytär ja perijä. Hänet kihlattiin lapsena Tourainen herttualle Juhanalle, josta tuli myöhemmin Ranskan dauphin.
Vilhelm II halusi, että Jacoba perii häneltä Hollannin, Zeelandin ja Hainaut’n, mutta muitakin näiden alueiden tavoittelijoita oli. Jacoba jäi 16-vuotiaana leskeksi, ja pian hänen isänsäkin kuoli. Baijerin uusi herttua Juhana Armoton, joka oli Jacoban setä, alkoi vaatia Hollantia ja Seelantia itselleen ja sai tukea Saksan keisarilta Sigismundilta sekä hollantilaisten aatelismiesten ryhmittymältä, jota kutsuttiin nimellä turskat. Toinen ryhmittymä nimeltä koukut tuki Jacobaa Hollannin hallitsijaksi.
Jacoban joukot voittivat Juhanan liittolaiset Gorinchemissa vuonna 1417, mutta hänen valta-asemansa ei silti vakiintunut. Muun muassa Dordrecht ja Rotterdam siirtyivät lyhyen ajan sisällä Juhanalle.
Jacoban seuraava avioliitto Brabantin Juhana IV:n kanssa epäonnistui. Mies myi Hollannin ja Seelannin Jacoban sedälle. Jacoba halusi erota miehestään ja lähti Englantiin, jossa hän avioitui Gloucesterin herttuan kanssa. Avioliittoa ei tunnustettu Englannin ulkopuolella. Palattuaan Hainaut’hon Jacoba joutui pakenemaan mieheksi pukeutuneena Hollantiin omien liittolaistensa luokse.
Delftin sopimuksessa vuonna 1428 Jacoba sai pitää muodolliset arvonimensä, mutta käytännössä kolmen kreivikunnan hallitsijaksi nousi Filip Hyvä. Myöhemmin Jacoba luopui arvonimistään ja avioitui Filip Hyvän lähipiiriin kuuluneen aatelismiehen kanssa. Jacoba kuoli tuberkuloosiin vuonna 1436.
Aiheesta muualla

Kuvia tai muita tiedostoja aiheesta Jacoba (Hainaut’n kreivitär) Wikimedia Commonsissa
Iso-Kotanen (Toivakka)

| Iso-Kotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°12′50″N, 26°06′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Pirttilampeen 
Järvinumero:  14.318.1.011
Mittaustietoja
Pinnankorkeus:  110,8 m  
Pituus:  830 m  
Leveys:  540 m  
Rantaviiva:  2,337 km  
Pinta-ala:  22,281 ha  
Tilavuus:  0,000451 km³ 
Keskisyvyys:  2,02 m  
Suurin syvyys:  3,7 m  
Saaria:  ei saaria 
 fiIso-Kotanen 
Iso-Kotanen  on Keski-Suomessa Toivakassa Ruuhimäen lähellä sijaitseva järvi.
Maantietoa

Järven pinta-ala on 22 hehtaaria, se on 850 metriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 451 000 kuutiometriä. Sen keskisyvyys on 2,0 metriä ja suurin syvyys on 3,7 metriä. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Järven vedenpinnan korkeus on 110,8 metriä mpy.
Jerry Ahern

| Jerome Morrell Ahern> Henkilötiedot |
| --- | --- |
Syntynyt: 1946 Chicago, Illinois, Yhdysvallat
Kuollut: 24. heinäkuuta 2012
Kansalaisuus:  Yhdysvallat
Kirjailija
Tyylilajit:  Science fiction, toiminta
Aiheesta muualla
www.jerryahern.com
Löydä lisää kirjailijoitaKirjallisuuden teemasivulta
Jerry Ahern (oik. Jerome Morrell Ahern, 1946 – 24. heinäkuuta 2012) oli yhdysvaltalainen tieteiskirjailija, joka tunnetaan parhaiten Voittaja-sarjastaan (engl. The Survivalist). Ahernin teoksia on julkaistu suomeksi kioskipokkarisarjoissa. Osan teoksistaan Ahern kirjoitti yhdessä vaimonsa Sharon Ahernin kanssa.
Aiheesta muualla

Risingshadow.net: Jerry Ahern fi.risingshadow.net. Arkistoitu 29.9.2007. Viitattu 3.8.2007.
Taloushallinnon ammattilaiset

Taloushallinnon ammattilaiset ry, aikaisemmalta nimeltään Tilitoimihenkilöt ry, eli TITO on vuonna 1985 perustettu tilitoimistoissa työskentelevien oma ammattiyhdistys. Se toimii perintä-, tili- ja talouskonsultointi- sekä tilintarkastus- ja kirjanpitotoimistojen palveluksessa olevien toimihenkilöiden ammattijärjestönä.
Taloushallinnon ammattilaiset on puoluepoliittisesti sitoutumaton ja kuuluu Erityisalojen Toimihenkilöliitto ERTOon ja sitä kautta toimihenkilökeskusjärjestö STTK:hon.
Jäsenyys

Taloushallinnon ammattilaisten jäseniksi liitytään Erityisalojen Toimihenkilöliitto ERTOn kautta. Yhdistyksen jäsenet kuuluvat halutessaan myös Erityisalojen Toimihenkilöiden Työttömyyskassaan.
Jäsenien käytössä ovat toimihenkilöliitto ERTOn palvelut, esimerkiksi maksuton lakimies- ja oikeusapu. ERTOlla ja Taloushallinnon ammattilaisilla on myös tarjottavanaan paljon jäsenetuja.
Taloushallinnon ammattilaiset järjestää jäsenilleen koulutus-, esitelmä- ja neuvottelutilaisuuksia sekä edistää jäsentensä ammatillista jatko- ja täydennyskoulutusta. Lisäksi yhdistys edistää jäsentensä alueellista yhteistoimintaa.
Taloushallinnon ammattilaisten jäseneksi voivat liittyä kirjanpitäjät, laskenta-assistentit, veroneuvojat, palkanlaskijat, toimistovirkailijat, reskontranhoitajat, atk-tallentajat, tradenomit, merkonomit tai muun laskenta-alan koulutuksen saaneet.
Edunvalvonta

Taloushallinnon ammattilaiset ajaa jäsentensä ammatillisia, oikeudellisia, sosiaalisia ja taloudellisia etuja. Se tekee esityksiä ja aloitteita, antaa lausuntoja jäsentensä palkkauksen, oikeudellisen, sosiaalisen tai ammatillisen aseman parantamiseksi sekä valvoo jäsenistöä koskevien sopimusten ja työelämään liittyvien lakien noudattamista.
Organisaatio

Taloushallinnon ammattilaiset ry:n hallitukseen kuuluu puheenjohtajan lisäksi 6-8 varsinaista jäsentä sekä henkilökohtaiset varajäsenet puheenjohtajaa lukuun ottamatta. Hallituksen jäsenet toimivat myös ERTOn edustajistossa ja liittohallituksessa sekä muissa ERTOn toimielimissä.
Syyskokouksessa valitaan hallituksen jäsenet ja päätetään tulevasta toiminnasta.
Aiheesta muualla

Taloushallinnon ammattilaiset
ERTO
Jani Koivisto

| Henkilötiedot |
| --- | --- | --- | --- |
Syntymäaika: 25. helmikuuta 1985 (ikä 39)
Syntymäpaikka: Helsinki, Suomi
Pelipaikka: hyökkääjä
Pituus: 178 cm
Junioriseurat
1996–2003: HJK
Seurat
| Vuodet | Seura | O | (M) |
| 2002–2003 | KäPa | 9 | (4) |
| 2004–2006 | HJK | 22 | (4) |
| 2004–2006 | → Klubi 04 | 5 | (1) |
| 2005 | → KooTeePee (laina) | 8 | (2) |
| 2007–2009 | Jaro | 52 | (11) |
| 2007–2008 | → JBK | 4 | (0) |
| 2010 | Viikingit | 21 | (2) |
| Yhteensä | Yhteensä | 121 | (24) |
Maajoukkue
| 2002 | Suomi U17 | 7 | (3) |
| 2002 | Suomi U18 | 5 | (1) |
 Seurajoukkueuran tilastot kattavat vain kansalliset sarjat.
Jani Koivisto (s. 25. helmikuuta 1985 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.
Koivisto on Helsingin Jalkapalloklubin kasvatti. Hän edusti Veikkausliigassa HJK:n lisäksi FC KooTeePeeta ja FF Jaroa. Koivisto pelasi uransa aikana yhteensä 82 liigaottelussa ja teki niissä 17 maalia. Uransa hän lopetti kauteen 2010 Ykkösen FC Viikingeissä.
Iso-Kovalainen

| Iso-Kovalainen |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°22′28″N, 25°26′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Pajupuroon 
Järvinumero:  14.554.1.003
Mittaustietoja
Pinnankorkeus:  176,2 m  
Pituus:  730 m  
Leveys:  230 m  
Rantaviiva:  1,9 km  
Pinta-ala:  8,623 ha  
Saaria:  ei saaria 
 fiIso-Kovalainen 
Iso-Kovalainen  on Keski-Suomessa Jyväskylässä Mökkiperän lähellä sijaitseva järvi.
Maantietoa

Järvi on 730 metriä pitkä, 230 metriä leveä, ja sen pinta-ala on 8,6 hehtaaria. Järvellä ei ole kartan mukaan saaria. Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Pohjoisjoen valuma-alueeseen (14.554) se kuuluu. Järven vedenpinnan korkeus on 176,2 metriä mpy.
Jacob von Lennep

| Jacob von Lennep |
| --- | --- |
 Jacob von Lennep
Henkilötiedot
Syntynyt: 1802
Kuollut: 1868 (65–66 vuotta)
Kansalaisuus:  Alankomaat
Ammatti:  runoilija
Kirjailija
Äidinkieli: hollanti
Tuotannon kieli: hollanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jacob von Lennep (1802–1868) oli alankomaalainen runoilija. Hän kirjoitti eteviä runollisia kertomuksia, kuten Jacoba, Adegild, De strijd met Vlaanderen, sekä lukuisia historiallisia romaaneja, kuten De Pleegzoon, De roos van Dekama, De lotgevallen van Klaasje Zevenster. Lennepin lukuisista näytelmistä ovat merkittävimpiä Het dorp aan de grenzen (1830), Het dorp over de grenzen (1831) ja Een dichter aan de bank van leening (1867), joista viimeksi mainitun sankari on Joost van den Vondel. Lennep on julkaissut ansiokkaan Vondel-elämäkerran ja -painoksen (1855–1869).
Aiheesta muualla

Kuvia tai muita tiedostoja aiheesta Jacob von Lennep Wikimedia Commonsissa
Jawi

| Jawi |
| --- | --- |
 awin aakkosto. Kuvaa tulee lukea oikealta vasemmalle, ylhäältä alhaalle.
Kielet:  malajin kieli
Kirjoitussuunta:  oikealta vasemmalle
Jawi on adaptoitu arabian aakkosto malaijin kielen kirjoittamiseksi. Sitä käytetään yhtenä kahdesta Brunein kirjoitusjärjestelmistä; lähinnä Malesiassa, Indonesiassa, Filippiineillä ja Singaporessa, erityisesti uskonnollisissa yhteyksissä.
Johdanto

Jawin aakkosto on ollut olemassa vuosisatojen ajan Nusantarassa (Malaijin maailmassa). Sen kehitys on yhdistetty Islamin saapumiseen. Siinä on lähinnä arabiankielisiä merkkejä, sekä joitain Jawille uniikkeja merkkejä.
Jawin aakkosto on yksi aikaisimmista malaijin kielen kirjoittamiseksi olemassa olevista kirjoitusjärjestelmistä. Jawi on ollut käytössä sitten Pasai Islamin aikakauden; Malakkan sulttaaniuden, Johorin sulttaaniuden ja myös Achehin aikakauteen asti. Terengganu-tabletista (Batu Bersurat Terengganu) on löydetty todisteita tästä, sijoittuen vuoteen 1303 (702H Islamilaisen kalenterin mukaan), samassa kun aikaisimmat roomalaisten kirjainten käytön todisteet on löydetty 1800-luvun lopulta.
Kirjaimet

| Merkki | Eristetty | Alkuperäinen | Mediaali | Lopullinen | Nimi |
| --- | --- | --- | --- | --- | --- |
| ا | ﺍ |   |   | ﺎ | alif |
| ب | ﺏ | ﺑ | ﺒ | ﺐ | ba |
| ت | ﺕ | ﺗ | ﺘ | ﺖ | ta |
| ة | ة |   |   | ـة‎ | ta marbutah |
| ث | ﺙ | ﺛ | ﺜ | ﺚ | sa (tha) |
| ج | ﺝ | ﺟ | ﺠ | ﺞ | jim |
| چ | ﭺ | ﭼ | ﭽ | ﭻ | ca |
| ح | ﺡ | ﺣ | ﺤ | ﺢ | ha |
| خ | ﺥ | ﺧ | ﺨ | ﺦ | kha (khO) |
| د | ﺩ |   |   | ﺪ | dal |
| ذ | ﺫ |   |   | ﺬ | zal |
| ر | ﺭ |   |   | ﺮ | ra (rO) |
| ز | ﺯ |   |   | ﺰ | zai |
| س | ﺱ | ﺳ | ﺴ | ﺲ | sin |
| ش | ﺵ | ﺷ | ﺸ | ﺶ | syin |
| ص | ﺹ | ﺻ | ﺼ | ﺺ | sad (sOd) |
| ض | ﺽ | ﺿ | ﻀ | ﺾ | dad (dOd) |
| ط | ﻁ | ﻃ | ﻄ | ﻂ | ta (tO) |
| ظ | ﻅ | ﻇ | ﻈ | ﻆ | za (zO) |
| ع | ﻉ | ﻋ | ﻌ | ﻊ | ain |
| غ | ﻍ | ﻏ | ﻐ | ﻎ | ghain |
| ڠ | ڠ‎ | ڠـ‎ | ـڠـ‎ | ـڠ‎ | nga |
| ف | ﻑ | ﻓ | ﻔ | ﻒ | fa |
| ڤ | ﭪ | ﭬ | ﭭ | ﭫ | pa |
| ق | ﻕ | ﻗ | ﻘ | ﻖ | qaf |
| ک | ک | کـ | ـکـ | ـک | kaf |
| ݢ | ݢ | ݢـ | ـݢـ | ـݢ | ga |
| ل | ﻝ | ﻟ | ﻠ | ﻞ | lam |
| م | ﻡ | ﻣ | ﻤ | ﻢ | mim |
| ن | ﻥ | ﻧ | ﻨ | ﻦ | nun |
| و | ﻭ |   |   | ﻮ | wau |
| ۏ | ۏ‎ |   |   | ـۏ‎ | va |
| ه | ﻩ | ﻫ | ﻬ | ﻪ | ha |
| ء | ء |   |   | ء | hamzah |
| ي | ﻱ | ﻳ | ﻴ | ﻲ | ya |
| ی | ی |   |   | ﻰ | ye |
| ڽ | ڽ | ﭘ | ﭙ | ـڽ | nya |
Joe Sawyer

Joe Sawyer
Joseph Sauers eli Joe Sawyer (29. elokuuta 1906 – 21. huhtikuuta 1982) oli kanadalainen näyttelijä. Hän esiintyi muun muassa Biff O’Haran roolissa The Adventures of Rin Tin Tin -sarjassa. Hänet nähtiin myös useissa elokuvissa, joista viimeinen on vuodelta 1962.
Sawyer syntyi Guelphissa, Kanadassa, ja kuoli 75-vuotiaana maksasyöpään Oregonin Ashlandissa Yhdysvalloissa.
Aiheesta muualla

Joe Sawyer Internet Movie Databasessa. (englanniksi)
Joe the Whizz Kid

Joe the Whizz Kid on Stavros Fasoulasin ensimmäinen kaupallinen videopeli vuodelta 1985. Peli on tyypiltään tasohyppely,jossa  myös ongelmanratkaisuun liittyviä tehtäviä, kuten avaimien keräämistä. Peli tunnetaan erityisen haastavana ja yksi osuma tappaa.
Joe Satriani (albumi)

| Joe Satriani Joe Satriani |
| --- | --- | --- |

Studioalbumin tiedot
 Äänitetty : Fantasy Studios ja Hyde Street Studios
 Julkaistu: lokakuu 1995
 Tuottaja(t): Glyn Johns
 Tyylilaji: instrumentaalirock
 Levy-yhtiö: Relativity
Joe Satrianin muut julkaisut
| Time Machine 1993 | Joe Satriani 1995 | Crystal Planet 1998 |
Joe Satriani on Joe Satrianin kahdeksas soololevy vuodelta 1995.
Kappalelista

Cool #9 – 6.00
If – 4.49
Down, Down, Down – 6.13
Luminous Flesh Giants – 5.56
S.M.F. – 6.42
Look My Way – 4.01
Home – 3.26
Moroccan Sunset – 4.21
Killer Bee Bop – 3.49
Slow Down Blues – 7.23
(You’re) My World – 3.56
Sittin’ ’Round – 3.38
Joe Scarborough

| Joe Scarborough |
| --- | --- |

Henkilötiedot
Syntynyt: 9. kesäkuuta 1963 (ikä 61) Atlanta, Georgia
Kansalaisuus:   Yhdysvallat
Ammatti:  televisiotoimittaja
Puoliso:  Mika Brzezinski 2018–
Aiheesta muualla
Kotisivu
Charles Joseph ”Joe” Scarborough [skɑːrbʌroʊ] (s. 9. huhtikuuta 1963 Atlanta, Georgia, Yhdysvallat) on yhdysvaltalainen televisioesiintyjä. 2010-luvulta alkaen hän on juontanut MSNBC-kaapelikanavalla omaa poliittista keskusteluohjelmaa ”Morning Joe” yhdessä vaimonsa Mika Brzezinskin kanssa. Hänen aiempi ohjelmansa samalla kanavalla oli ”Scarborough Country”. Ennen tv-uraansa Scarborough oli asianajaja ja poliitikko, joka edusti republikaanipuoluetta ja Floridaa Yhdysvaltain edustajainhuoneessa 1995–2001.
2010-luvun lopulla Scarborough tuli tv-ohjelmissaan tunnetuksi presidentti Donald Trumpin ankarana kriitikkona.
Aiheesta muualla

Wikimedia Commonsissa on kuvia tai muita tiedostoja aiheesta .
Scarborough’n esittely MSNBC:n sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joe Scarborough
Käännös suomeksi
Joe Satriani (EP)

| Joe Satriani Joe Satriani |
| --- | --- | --- |

EP-levyn tiedot
 Julkaistu: 1984
 Tuottaja(t): Joe Satriani ja John Cuniberti
 Tyylilaji: instrumentaalirock
 Levy-yhtiö: Rubina Records
Joe Satrianin muut julkaisut
|   | Joe Satriani 1984 | Not of This Earth 1986 |
Joe Satriani on kitaristi Joe Satrianin EP-levy vuodelta 1984. Se on Satrianin ensimmäinen julkaisu sooloartistina ja soitettu kokonaan kitaralla.
EP äänitettiin Satrianin toimiessa kitaransoiton opettajana Berkeleyssä Kaliforniassa. Hän julkaisi EP:n rajoitettuna painoksena omalla Rubina-levymerkillään, jonka hän nimesi vaimonsa mukaan. EP:n ilmestymisen jälkeen Satriani maksoi studiolle ennakkoon noin 4 000 dollaria ja päätti tuottaa kokonaisen albumin, johon sisältyisivät myös rummut ja basso. Albumin nauhoituksen aikana hän solmi sopimuksen Relativity Recordsin kanssa, joka julkaisi hänen ensimmäisen täyspitkän albuminsa Not of This Earth vuonna 1986.
EP:n kappaleet 2–5 julkaistiin uudestaan muita harvinaisuuksia ja liveäänityksiä kokoavalla Time Machine -albumilla vuonna 1993.
Kappaleluettelo

Talk to Me – 3.30
Dreaming Number Eleven – 3.40
Banana Mango – 2.42
I Am Become Death – 3.54
Saying Good-Bye – 2.52